אריאלה דים-גולדברג

אריאלה דים-גולדברג (1935–1985) הייתה סופרת עברית וחוקרת מקרא.

ביוגרפיה
אריאלה דים גולדברג נולדה במושב בית עובד לחוקר המקרא שמואל דים. את לימודיה הגבוהים עשתה באוניברסיטת בר-אילן ובבוסטון, שם גם הקימה את משפחתה. כסופרת מחוננת הביאה לספרות העברית סגנון פמיניסטי קמאי. עסקה הרבה בדמויות נשים בתנ"ך והאירה אותן מזוויות לא צפויות.

עסקה גם בתרגום, וספר הילדים הקלאסי שתרגמה, "13 האורלוגין", זכה בשעתו לשבחים רבים. היו לה ידידים רבים הן בירושלים והן בבוסטון. אחדים מהם הם היום העומדים בראש המחלקות למקרא ויהדות באוניברסיטאות בארץ. השאירה אחריה בעל, אף הוא חוקר, ושתי בנות. בתה הבכורה, פרופסור דנה שלו, היא חברת סגל החוג ללימודים קלאסיים באוניברסיטה העברית בירושלים.

נפטרה בבוסטון לאחר מחלה קשה בשנת 1985, והיא הובאה לקבורה בבית העלמין של נס ציונה. לאחר מותה יצא לאור ספר זיכרון בשם "סגולה לאריאלה", שבו כינסו מיטב החוקרים והכותבים במדעי היהדות את דבריהם לכבודה. בין המשתתפים בספר לזכרה יהודה ליבס, דוד שחר, אבנר טריינין, ישראל לוין, משה בר-אשר, יהודה אליצור, נחום סרנה, חגי בן-שמאי, מרדכי שלו, יהודה פרידלנדר, ואחרים. על אריאלה דים נכתבו לאחר מותה מספדים רבים בעיתונות העברית.

קטע מקינה על מותה
יהודה ליבס:

ספריה
 ירושלים משחקת מחבואים, סיפור בשקופיות, תל אביב 1976.
 אחריך בנימין, רומן, ירושלים תשמ"א, 1981.
 זאת הפעם: עשר נשים מתוך התנ"ך, יצא לאחר מותה, ערך מן העיזבון יהודה ליבס.

תרגום
 13 האורלוגין, מאת ג'יימס תרבר, מאנגלית, איורים רחל אליאור, הוצאת שוקן 1976.

לקריאה נוספת
מתנ"ך לספרות, עיון ביצירתה של אריאלה דים, מאת יהודה ליבס, נדפס ב"סגולה לאריאלה". 1990.
ביבליוגרפיה, רשימה מלאה של יצירותיה, נדפס ב"סגולה לאריאלה", 1990.
לקרוא את ירושלים כטקסט נשי, עיון בנובלות הירושלמיות של ש’ הראבן, מ’ שורץ וא’ דים, מאת יפה ברלוביץ, נדפס ב"אשה בירושלים", 2002.
"בין שתי ערים", על "ירושלים משחקת מחבואים" לאריאלה דים-גולדברג, מאת ישראל לוין, נדפס ב"סגולה לאריאלה", 1990.
אריאלה דים: ירושלים משחקת מחבואים, מאת יהודה פרידלנדר, נדפס ב"מעריב", אפריל 1977.

כמה מאמרים שכתבה:
אהבה התלויה בדבר : עיון בסיפור אמנון ותמר , נדפס ב"הספרות" 28, 1979.
אסתר: מגילת המחתרת, נדפס ב"בצרון" 25, תשמ'ה 1985.
האשה הגדולה משונם, נדפס ב"הקונגרס העולמי למדעי היהדות" 8, 1982.
התשתית האמנותית במגילת אסתר, נדפס ב"ביקורת ופרשנות" 12, 1978.

קישורים חיצוניים

 על הספר "ירושלים משחקת מחבואים", באתר טקסט
 מאמרו של יהודה ליבס על עיון ביצירתה של אריאלה דים

קטגוריה:מתרגמות ישראליות
קטגוריה:מתרגמים ישראלים
קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:חוקרי מקרא ישראלים
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בית עובד: אישים
קטגוריה:ישראליות שנולדו ב-1935
קטגוריה:ישראלים שנולדו ב-1935
קטגוריה:ישראליות שנפטרו ב-1985
קטגוריה:ישראלים שנפטרו ב-1985
קטגוריה:אישים הקבורים בנס ציונה